Fem mænd er sigtet for at forsøge at sætte ild til et hus lørdag aften. De blev søndag fremstillet i grundlovsforhør. Her valgte dommeren at opretholde deres anholdelse i tre gange 24 timer. - Anklagemyndigheden har nu tre gange 24 timer til at vurdere om der kan findes yderligere beviser, der kan bekærfte mistanken, fortæller anklager ved Nordjyllands Politi, Søren Riis. De sigtede har kæret rettens afgørelse til landsretten med håb om løsladelse. Anklagemyndigheden har også kæret til landsretten for at få mændene varetægtsfængslet. Landsretten tager stilling til sagen mandag eller tirsdag.

Opsummering:
Anklagemyndigheden har nu tre dage til at finde yderligere beviser, der kan bekræfte deres sigtelse mod mændene.